OnePlus åbner for Eraser AI på telefonen

Nu bliver snart det nemmere at fjerne uønskede elementer fra fotos på din OnePlus telefon. Kineserne åbner nemlig for værktøjet Eraser AI, der benytter kunstig intelligens til at forbedre uheldige billeder.

I første omgang i Indien, men inden sommerferien vil også vi danskere få glæde af det nye AI-vælrktøj. Og det er bare begyndelsen. Bruger på Reddit hævder, at OnePlus snart vil lukke op for flere AI-funktoner på telefonerne.

Eraser AI gør det som sagt muligt at fjerne uønskede elementer fra fotos. Som bruger skal man blot markere den person, arm, eller andet objekt, man vil fjerne. Kunstig intelligens klarer herefter det beskidte arbejde.

Som på billedet herunder, hvor riskastende arme fjernes fra et bryllupsbillede.

Eksempel på, hvad man kan bruge Eraser AI til (fotos: OnePlus).

Det nye AI-værktøj vil blive tilgængelig via en OxygenOS 14 firmwareopdatering senere på foråret. Den vil være tilgængelig på følgende modeller: OnePlus 12, OnePlus 12R, OnePlus 11, OnePlus Open og OnePlus Nord CE 4.

OnePlus melder sig relativt sendt ind i AI-kampen. En kamp som Google og Samsung kastede sig helt og holdent ind i med lanceringen af henholdsvis Pixel 8 Pro og Galaxy S24 serien.

Læs også:

Anmeldelse: Samsung Galaxy S24 Ultra

Anmeldelse: Google Pixel 8 Pro